«Zucca» i basketak da Rangers tapte mot rivalen
Til tross for flere gode sjanser, gikk det ikke veien for Rangers i Nassau Coliseum natt. Da kampen var over hadde Islanders lykkes med å få fire pucker forbi Rangers-målvakt Henrik Lundqvist, etter scoringer fra Mikhail Grabovski, Matt Martin, Ryan Strome og John Tavares. Zuccarello noterte seg for tre skudd i løpet av kampen og fikk et snaut kvarters spilletid. Han fikk minus to på pluss/minus-statistikken. – Det er noe dritt å tape for Islanders. Så det er surt, sier nordmannen til TV 2 etter kampen. Mats Zuccarello kom i et skikkelig basketak mot slutten av midtperioden da Islanders' Cal Clutterbuck gikk til angrep på Lundqvist og det ble hett ute på isen, med Zuccarello i sentrum. Til tross for at han slapp inn fire mål, leverte Rangers-målvakt Lundqvist en ny god kamp og totalt 34 redninger. – De angrep godt og utspilte oss tidlig, og det ble vanskelig for oss å gjennomføre de tingene vi hadde snakket om å gjøre. Når de får spillet sitt til å funke, er de et vanskelig lag å stoppe, sier svensken til Blueshirtsunited.com. Hans keeperkollega hos Islanders, Jaroslav Halak, reddet hele 40 skudd. Ti sekunder før slutt fikk Rangers et trøstemål etter at Carl Hagelin scoret da bortelaget var i overtall. I tilsvarende kamp i Madison Square Garden for to uker siden tapte Rangers 3-0. – Det så nesten likt ut i dag, mener Rangers-trener Alain Vigneault ifølge nhl.com. – Islanders kom veldig bra i gang. Jeg vet ikke om det var vår feil, eller om det var de som presset oss til å gjøre feil, men vi tok en dårlige valg med pucken. Det kostet oss dyrt. Tirsdagens resultater i NHL: Columbus Blue Jackets – Washington Capitals 4-3, New York Islanders – New York Rangers 4-1, Philadelphia Flyers – Arizona Coyotes 4-3 e.str., Pittsburgh Penguins – Winnipeg Jets 5-3, Carolina Hurricanes – Tampa Bay Lightning 4-2, Florida Panthers – Detroit Red Wings 4-5, Montreal Canadiens – Dallas Stars 3-2, Nashville Predators – Colorado Avalanche 4-3 e.f., Calgary Flames – Buffalo Sabres 4-1, Edmonton Oilers – Minnesota Wild 1-2, Vancouver Canucks – Anaheim Ducks 0-4.
(New York Islanders – New York Rangers 4-1) For tredje gang denne sesongen ble byrivalen Islanders for sterke for Mats Zuccarello og New York Rangers. denne sesongen ble byrivalen Islanders for sterke for Mats Zuccarello og New York Rangers.